Equisetum arvense

Equisetum arvense Equisetaceae familiako landare-espeziea da. Euskaraz eztainu-belar eta azeri-buztan izenak ematen zaizkio, Equisetum generoko beste espeziei bezalaEquisetum Euskalterm. Euskara.euskadi.net.

Landare bizikorra da. Zurtoina errizoma modukoa du, zeina antzua edo ugalkorra izan baitaiteke. Zurtoin ugalkorrak atera eta gero sortzen dira antzuak. Zurtoin antzuak luzeagoak izaten dira, eta adar luzeak (5-50 cm) eta 20 segmenturainokoak izaten dituzte; zurtoin ugalkorrak, aldiz, motzagoak izaten dira, eta zukutsuagoak. Mineraletan aberatsa da: silikatoak (%5-8), potasioa (%1,8), kaltzioa (%1,3), aluminioa, sufrea, magnesioa eta manganesoaNavdeep Singh SANDHU, Sarabjit KAUR, Divneet CHOPRA: «Equisetum arvense: Pharmacology and Phytochemistry - A Review» Asian Journal of Pharmaceutical and Clinical Research. Vol. 3, Issue 3, 2010. Ajpcr.com

Ipar hemisferioan bizi da. Beharrezkoa du hezetasuna eta, beraz, toki laiotz hezeetan hazten da, erreka bazterretan eta iturri edo putzuetatik hurbil.

Sendagintzan erabiltzen da, propietate diuretikoak dituelako, batez ere; giltzurruneko gaitzak eta harriak sendatzeko baliatzen da, bai eta odoljario eta odol-gorakoen kontra egiteko ere. Garai batean, zainzuriak bezala jaten zituzten azeri-buztanaren zurtoinak, eta espartzuak egiteko ere erabiltzen zuten landarea. Gaur egun, nekazaritza ekologikoan ere baliatzen da, onddo eta izurriteen kontraJakoba ERREKONDO: «Azeri-buztana» Argia.com.

 Erreferentziak 

 Kanpo estekak 
 «Azeri-buztana» Euskal Herritar Medikuntza. Euskalherritarmedikuntza.blogspot.com.es

Kategoria:Equisetaceae
Kategoria:Sendabelarrak
Kategoria:Landare inbaditzaileak
Kategoria:Lineok deskribatutako taxonak
Kategoria:1753. urtean deskribatutako landareak